Kurzuskód és név: 	S-TAKC01 Technika, életvitel, háztartás	
Kurzusfelelős neve és adatai: 	Kesztyűsné dr. Dobos Katalin főiskolai docens	
Kurzus oktatói:	Dr. Pitrik József főiskolai docens	
Szak megnevezése:	tanító - alapképzési szak	
Megfeleltetés tantárgyeleme:	S-TAKC020 Modellezés, design	
Tantárgyelem oktatásáért felelős tanszék:	Technika Tanszék	
Kurzus adatai:	Heti óraszám	Értékelés	Kreditszám	Javasolt szemeszter	
	1	Gyakj.	1	6	

Általános cél: Olyan tanítók képzése, akik képesek a technikai környezet fontosabb rendszereit modellezni. Tudják, hogy a modellezés az ismeretszerzés és a tudományos kutatás módszere. Képesek egyszerű modellek és makettek tervezésére és kivitelezésére. Alkalmazni tudják mindazon ismereteket, amelyek a tartalom és a forma összefüggéseivel foglalkoznak. 

A kurzus felvételének feltételei: az S-TAKC012 kurzus teljesítése.

A kurzus teljesítésének feltételei:
A gyakorlatokon részvétel kötelező (3 igazolt hiányzás pótolható). 
A gyakorlati jegy meghatározása:
-	1 tervezési feladat beadása,
-	5 órán elkészített makett-modell és 
-	1 tárgyelemzési feladat beadása, értékelése alapján történik.
 A gyakorlatok pótlására előzetes egyeztetés alapján van lehetőség a szorgalmi időszakban, de legkésőbb az utolsó előtti hétig.

A kurzus részletes tematikája:
1. 	Környezetünk tárgyainak részletes elemzése. Jellemzők táblázatba foglalása, csoportosítása. Fontosabb példák: asztal, szék, világítótest, füzet, golyóstoll, …
2. 	Valódi tárgyak és rendszerek összevetése modellekkel. Modell tervezés szempontjai.
3.	Modellezés „nyersanyagai”. Természeti anyagok csoportosítása eredet és feldolgozottság szempontjából. Modellkészítés eszközei.
4.	Modellezés „nyersanyagai”. Mesterséges anyagok csoportosítása eredet és feldolgozottság szempontjából. Modellkészítés eszközei. Modellkészletek.
5.	Épületek szerkezeti modellezése kiadott szempontok alapján. Alap, falazat, tetőszerkezet és -héjalás kialakítása különböző anyagokból (agyag, sógyúrma, szalma, nád, fa, papír, …).
3.	Település szerkezetének modellezése rajzok, képek alapján, építőelemek, papír-fa modellek felhasználásával.
4.	Közlekedési műtárgyak modellezése tervrajzok és képek felhasználásával. (Hidak, emeletes garázsok, közlekedési lámpák, sorompók, terepasztalok.) 
5.	Mechanikai szerelőkészletek elemeinek megismerése. Egyszerű gépek szerkezeti vagy/ és működési modelljeinek készítése megadott szempontok alapján. (Daru, emelő, szállítószalag, hajtómű, …)
6-8.	Egyszerű használati tárgyak modellezése. (Kosár, szobai és kerti bútorok, madáretetők.)
9-10.	Egyszerű használati tárgyak elemzése. Azonos funkciójú, de különböző kivitelű tárgy-képgyűjtemény készítése. (Pl. székek: irodalomkutatás.)
11.	Lakó és közösségi helyiség színterveinek készítése, hatások elemzése.
12.	Tárgytervezés számítógéppel. Tapéta és asztalterítő tervezés különböző célra.
13.	Tárgytervek, formatervek megismerése Internet segítségével.

A kurzus ajánlott irodalma:
Szandi Györgyné: Ötlettár kézügyesség fejlesztéséhez. Pauz Kiadó, Celldömölk, 1992.
Apáczai Kiadó: Első-, második-, harmadik-, negyedik technikakönyvem, 2002.
Kővári Istvánné: Technika kézikönyv a 3–4. osztály tanítói számára. Apáczai Kiadó, Celldömölk, 2000. 
Gaul Emil (szerk.) Kézművesség-kézikönyv gyerekeknek, tanítóknak. Magyar Iparművészeti Főiskola, 1993.
Pitrik József (szerk): Technika és életvitel 5-8. osztály, Apáczai Kiadó, 2002.
Pitrik József: Konstrukcióelmélet (Alapok) JGYF Kiadó, Szeged, 2006.